Ixef wis sin Awal ɣef umezgun aqbayli akken ara yeddu s teqbaylit. Afran ines i umezgun ur d-yusi ara kan akka, ixemmem-as aṭas, iwala belli amezgun yeqreb ɣer wayen lemden yiqbayliyen yiqbayliyen, tella deg-s timawit, yella deg-s wawal, adewenni… yerna d ayen zemren ad t-walin medden. Aya d tidet, mi ara tḥedreḍ i umezgun ara d-yalin s ubrid d-yenǧer Muḥya, ad k-yawi ɣer zzman, zman-nni n tmucuha ḥekkunt temɣarin ɣef yiri n lkanun i wat uxxam, ladɣa I warrac uqbel ad gnen.